**НАРОДНО ЧИТАЛИЩЕ „САКАР 1928”**

ул. „Св. Св. Кирил и Методий” 12, с.Хлябово, общ. Тополовград, обл. Хасково

тел.: 0895932387, 0899781242; e-mail: detelina\_dk@mail.bg

**ПРОГРАМА ЗА РАЗВИТИЕ НА ДЕЙНОСТТА**

**НА НАРОДНО ЧИТАЛИЩЕ “САКАР 1928”, С. ХЛЯБОВО**

**ЗА 2019 ГОДИНА**

1. **ВЪВЕДЕНИЕ**

Програмата за развитие на читалищната дейност през 2018 г. е съобразена с изискванията на чл. 26 а, ал. 2 от Закона за народните читалища. Изработването на Програмата за развитие на читалищната дейност през 2018 г. цели обединяване на усилията за развитие и утвърждаване на читалището като важна обществена институция, реализираща културната идентичност на с. Хлябово.

**ІІ. ОСНОВНА ЦЕЛ**

1. Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

2. Развитие и обогатяване на културния живот, социалната и образователната дейност в населеното място, където осъществява дейността си.

3. Запазване на обичаите и традициите на българския народ.

**ІІІ. ПОДЦЕЛИ**

1. Запазване и развитие на духовните и културни ценности на с. Хлябово;

2. Подпомагане на традиционните читалищни дейности и търсене на нови съвременни форми за тяхното развитие;

3. Поддържане на автентичните форми на фолклора и осигуряване на възможности за продължаване на традицията.

4. Превръщане на читалището в общодостъпен център за библиотечно и информационно осигуряване на населението, чрез ускорено навлизане на съвременните комуникационни и информационни технологии;

**ІV. ВИЗИЯ**

„Читалището – пазител на духовните културни ценности.”

**V. МИСИЯ**

Читалището трябва непрекъснато и всеотдайно да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

**VІ. ДЕЙНОСТИ**

Основната задача на предложените дейности е да се привлекат местни самодейци от различни възрастови групи и етноси, които да представят и запазват характерните обичаи, танци и традиции за региона, да се мотивират, привлекат и включат в кръжочни и клубни формати с цел ограмотяване и поддържане на добро образователно и културно равнище.

* **Културни събития и прояви с общинско значение.**

1. Участие в събора “Св. Троица”.

* **Културни събития и прояви с местно значение.**

1.Читалищни събития и прояви, присъстващи ежегодно в календара:

- Общоселски празник на Бабин ден;

- Ден на родилната помощ;

- Отбелязване на Деня на лозаря;

- Куркувница – сирни заговезни;

- Работилницата на баба Марта „Хлябовски мартеници” – изработка и изложба на мартеници;

- Поднасяне на венец за националния празник на Република България;

- Общоселско празненство „Жените на Хлябово”, посветен на Международния ден на жената;

- Великденска работилница „Цветен Великден”, боядисване на великденски яйца с деца и възрастни, изложба;

- Великденски празници – „Хоро се вие на мегдана“

- Отбелязване на 24 май – деня на славянската писменост и култура;

- Детски празник за Деня на детето;

- „Златна есен” – есенна изложба с дарове от природата;

- Отбелязване Деня на народните будители;

- Коледно-новогодишни празненства;

- „Зима край огнището“ – представяне на традиционни ястия и занятия. Раздумка в читалището.

- Участия на самодейните колективи в регионални и общински фестивали и събори.

*Време на провеждане – според месеца и датата на празника.*

1. Библиотечни събития и прояви, присъстващи ежегодно в календара.

- Оформяне на кътове за празниците от народния календар и годишнини;

- „Моята първа на книга” – гостуване на първокласниците в библиотеката, посветено на Международния ден на детската книга;

- „От деца за деца, от деца за възрастни, от възрастни за деца” – четене на любими книги;

* **Любителско художествено творчество, клубове и кръжоци.**

Целенасочена работа, насочена към опазване на фолклора и традиционното народно богатство и създаване на условия и възможности за тяхното развитие и популяризиране.

* Редовни репетиции със самодейните колективи към читалището:

1. Детски състав за пролетни песни и игри „Лазарче”;

2. Колектив за автентичен фолклор;

3. Коледарска група

**VІІ. ФИНАНСОВА ОБЕЗПЕЧЕНОСТ**

Финансирането на читалищата е регламентирано в Закона за народните читалища и се осъществява в рамките на държавната субсидия. Тъй като тя е крайно недостатъчна, за финансовото обезпечаване на мероприятията, но ще се потърси и финансова помощ от общината, спонсори и дарители.

**VІІІ. ОТЧИТАНЕ ИЗПЪЛНЕНИЕТО НА ПРОГРАМАТА**

Съгласно чл.26а, ал.4 от ЗНЧ председателя на читалището представя ежегодно до 31март пред кмета на община Тополовград отчет за изпълнение на Програмата и за изразходваните от бюджета средства през предходната година.

**ІX.ЗАКЛЮЧЕНИЕ**

Настоящата програма се съхранява в библиотеката при НЧ „Сакар 1928“, с. Хлябово за сведение на гражданите. Планът за работа с предложените дейности е отворена система и може да бъде допълван и променян във връзка с културния календар за 2018 г. на Министерството на културата, както и отправените покани към групите и съставите за участия в Общински и Национални фестивали и събори.

Настоящата Програма е гласувана на Общо събрание на НЧ “Сакар 1928”, село Хлябово /Протокол №6 от 02.11.2018 г./

**инж. Детелина Колева**

*Председател на НЧ ”Сакар 1928”, с.Хлябово*